  Туспуктэм: vk.com (Елена Дербилова) Наталия Сильвестрова Можгаын карысь но ёросысь бырем нимысьтыз ожгар ужрадын бырем ожгарчиоссылы нимъем палэзьпуос мерттӥзы. Котькуд писпу бордын QR-код кылдоз, соя ожгарчилэн улонэз сярысь тодыны луоз. Со сярысь ёрос администрацилэн пресс-службаез ивортӥз. Писпуосты ожмаськисьёслэн ӵыжы-выжыосынызы ӵош мерттӥзы. Мерттосъёсты Можгаысь предприятие сётӥз. « Кармы но ёросмы Удмуртиын нырысетӥез луиз, кытын таӵе нимъем писпуос мерттэмын, котькудӥз соос пӧлысь – улонлэн тодметэз » Александр Васильев, Можга ёрослэн тӧроез Писпу мерттыны кичӧлтонэн Севастопольысь Атыкай музъем понна ожмаськисьёслэн семьяоссылэн комитетсы потӥз. Солы комитетлэн элькунъя кураторез, Удмуртиысь нылкышноослэн огазеяськонзылэн тӧроез Елена Дербилова, Кун Думаын Удмуртилэсь депутат Олег Гарин, «Защитники Отечества» кун фондлэн улосвыл ёзэтэзлэн кивалтӥсез Максим Шумихин дурбасьтӥзы. « Писпу – со улонлэн мынэмезлэн тодметэз. Аллеятӥ поръялозы нылпиос, кудъёсыз, асьме геройёсмылы луыса нацизмлэсь кышкытсэ ноку но уз тодэ. <…> Палэзьлэн яркыт ӟускиосыз вир шапыкъёсты возматозы, кудзэ милям пиосмы тупаса улонэз утьыкузы сётӥзы » Елена Дербилова, Удмуртиысь нылкышноослэн огазеяськонзылэн тӧроез, Атыкай музъем понна ожмаськисьёслэн семьяоссылэн комитетсылэн элькунъя кураторез Тодэ вайытом, Пичи Пурга ёросын вань ожкалык ёзэтъёслы сӥзем синпелет усьтӥзы. Тегъёс: нимысьтызужрад буреваён писпуос Можга Удмуртия  